Kari Kantalainen

Kari Sakari Kantalainen (s. 14. tammikuuta 1947 Valkeakoski) on suomalainen poliitikko. Koulutukseltaan hän on hallintotieteiden kandidaatti ja toimi vuosina 1976–1995 muun muassa Lempäälän kunnan elinkeinoasiamiehenä, Vakuutusyhtiö Sammon piirijohtajana, Pirkanmaan yrittäjät ry:n toimitusjohtajana ja Sampo-ryhmän aluejohtajana. Kansanedustajana hän toimi kaksi vaalikautta vuosina 1995–2003. Hän edusti Hämeen läänin pohjoista vaalipiiriä ja kuului Kansallisen Kokoomuksen eduskuntaryhmään. Kantalainen oli Lempäälän kunnanvaltuuston jäsen vuosina 1980–1987 ja puheenjohtaja vuosina 1982–1987 sekä Tampereen kaupunginvaltuuston jäsen vuosina 1991–1995.

Lähteet

Kansanedustajat
Kansallisen Kokoomuksen poliitikot
Tampereen kaupunginvaltuutetut
Lempäälän kunnanvaltuutetut
Pirkanmaan vaalipiiri
Vuonna 1947 syntyneet
Elävät henkilöt